Årsplan 2025 – 2026



Sammen skaper vi trygghet, utvikling og livsglede.

Helse, bevegelse, natur og miljø

**Innhold**

Innhold 2

Lover og planverk, barnehagens formål, visjon, verdier og overordne mål, omsorg 3

Glede, lek og mestring 4

Overordnet mål, helse, bevegelse, natur og miljø 5

Selvfølelsen, kommunikasjon og språk 6

Forebygging av krenkende handlinger 7 Bærekraftig utvikling 8

Vennskap og fellesskap, hjernen 9

Søvn/ hvile, minirøris, musikk 10

Danning, annerkjennelse og relasjon, personalet 11

Barna medvirkning, Foresattes medvirkning, Mentalisering, samtalen 13

Fagområdene og gjennomgående temaer 14

Årstider, tradisjoner, kropp, familie og identitet, nærmiljø 15

Mat og smittevern 16

Organisering, tilvenning, overgang barnehage- skole 17

Dokumentasjon, vurdering, progresjonsplan 18

Personalet 23

Vikarer, elever og studenter, telefon nr., epost, hjemmeside, styret, dugnadskomite 24

Temakalender 25

**Lover og planverk**Alle barnehager i Norge skal bygge på verdier som er fastsatt i barnehageloven og internasjonale konvensjoner som FNs konvensjon av 20.november 1986 om barns rettigheter og ILO – konvensjonen nr. 169 om urfolk og stammefolk i selvstendige stater.

Vi vil også nevne rammeplan for barnehager. Ut fra disse nevnte lover har vi laget vår egen årsplan som gjelder kun for Bjørnsgård barnehage.

Vi må også forholde oss til, og følge veileder om smittevern i barnehager.

**Barnehagens formål**   
Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene. Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger. Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Visjon, verdier og overordnet mål.

Ingenting er umulig.

Vår visjon er grunnmuren og grunnholdningen som råder her i Bjørnsgård barnehage. Visjonen er enkel, men samtidig utfordrende. Visjonen vår er vi veldig glad i og den er en pådriver og en påminner om at vi kan klare det umulige om vi vil, den er et arbeidsredskap for oss i hverdagen.

Omsorg, glede, lek og mestring.

**Omsorg**

Omsorg er et vidt begrep og mye kan legges inn i det. For oss i Bjørnsgård handler dette mye om trygghetssirkelen. Det å skape en trygghet rundt hvert barn. Det at vi som voksne alltid er større, sterkere, klokere og god. Det skal være en trygg havn for barna å komme til. Det handler om gode relasjoner både ovenfor barna, foreldrene og mellom oss i personalet. Man kan snakke om den profesjonelle kjærlighet. Vi er glade i barna og ønsker å gi dem en plattform som er med å skape barn som er selvstendige og godt rustet for livet med et godt selvbilde og god selvtillit. Bildet viser trygghetsirkelen.

[](https://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwjCr8Hl8dzbAhWGhywKHebUAGcQjRx6BAgBEAU&url=https://www.molde.kommune.no/cos-p.422885.no.html&psig=AOvVaw3IjGwFOhyIQtpVCJV44Ttt&ust=1529400172648513)

**Glede**

I Bjørnsgård er vi opptatt av dagen her og nå, de små ting som kan gi næring til glede. For å kunne fange barnas glede, og være med i gleden, er det viktig å være der barna er. I dette med glede må også humor nevnes. Det å vite hvor viktig humor er for livskvalitet og hva det faktisk gjør med mennesket både psykisk og fysisk. Det å være glad i seg selv, handler om selvfølelsen og en god selvfølelse fører til glede. Humor er for oss en selvfølgelig del av hverdagen, det å le og oppleve hverdagsglede sammen med barna, er et privilegium for oss som jobber i Bjørnsgård.

**Lek**

I 2013 ble barnekonvensjonen endret slik at lek kom med. § 31 «Barn har rett til hvile, fritid og lek, og til å delta i kunst, religion og eget språk». Lek er helt grunnleggende for barnas liv. Lek bygger bro mellom fantasi og virkelighet. Barn trenger å bruke fantasien og forestillingsverdenen slik at de får brukt hjernen til å utvikle nye hjernebaner for læring. Leken oppstår gjerne spontant, er egenmotivert og gjentar seg. Det er glede og positivitet i leken, for ikke å glemme humor som det også er masse av! I leken lærer man å tåle seg selv. Med det å tåle seg selv menes, at i leken blir man utfordret i forhold til de andre man leker med, man blir kjent med sine egne reaksjoner og andres reaksjoner. I leken lærer man å gi og ta. Det er gode og viktige erfaringer å kjenne på spenningen, at hjertet banker litt ekstra, man kan også bli litt stresset i enkelte leke situasjoner – og da erfare at selv om kroppen reagerer med høyere puls, hjertet banker og man blir stresset, så går det bra. Barnet behersker situasjonen. Barna blir kjent med egne og andres følelser. Robusthet er noe vi ønsker barna skal være utstyrt med for å møte verden som ligger der ute og vente på dem. Det er ingen tid i et barns liv som er mer viktig for å bygge sosial robusthet enn i leken. I alle disse prosessene som foregår vil vi i Bjørnsgård være til stede for å bistå, både med involvering, veiledning, men også en mer observerende rolle. Mange barn har gode lekekunnskaper, andre barn trenger mer veiledning og hjelp. Vi er opptatt av å se hvert enkelt barn i leken og ut fra det finne ut hva behovet er. For å få den beste læringen også i lek, er vi særs opptatt av relasjon, da dette vil prege kvaliteten som er i samspillet.

Man kan si det slik at barnehagebarnas studietid foregår i leken.

**Mestring**Barn leker og lærer. De utvikler seg. Det er viktig at barna kjenner på følelsen av å kunne mestre, vi som er rundt barna skal legge til rette og gi mulighet for dette. Opplevelser av egenverd, mestring og lek med jevnaldrende og tilhørighet i et positivt fellesskap skal prege barnehagedagen. Vi i Bjørnsgård vil bidra til at barna utvikler trygghet og stolthet over seg selv. Barna skal få en god selvfølelse. I utviklingen av en god selvfølelse er mestring viktig. Barna skal få oppgaver og utfordringer som er tilpasset alder og utviklingsnivå, men ikke vanskeligere enn at de kan mestre dem. Samtidig skal de også ha noen utfordringer å strekke seg mot.

Vi skal hjelpe hvert enkelt barn til å få en god selvfølelse.

Selvfølelse er vår viten og opplevelse av hvem vi er. Selvfølelse handler om hvor godt vi kjenner oss selv og hvordan vi forholder oss til det vi vet. Hva slags selvfølelse vi har, er avgjørende for veldig mange sider ved livet vårt. Den har betydning for hvordan vi fungerer i alle sammenhenger og omgås andre. For hva vi klarer å nå av mål, ønsker og drømmer for eget liv. En god selvfølelse kan virke som en grunnmur, som et solid fundament, når livet byr på sine utfordringer.

Helse, bevegelse, natur og miljø

**Med utspring i helse, bevegelse, natur og miljø legger vi grunnlaget for alt vi gjør i Bjørnsgård barnehage.**

Våre tre satsningsområder sier i stikkord hva vi vektlegger her hos oss i Bjørnsgård. I et helhetsperspektiv for barnet mener vi at helse, bevegelse, natur og miljø er helt grunnleggende for et godt og bærekraftig liv videre på jorden. I forhold til helse er det mange forhold som spiller inn. Vi legger vekt på både den psykiske og den fysiske helse i vårt arbeid.

Vi vet av forskning at den psykiske helsen til det norske folk er en av hovedårsakene til et stort sykefravær i dette landet. Vi i barnehagene har et ansvar og en stor mulighet til å hjelpe barna til å kunne ha et godt liv, rustet for gode dager og dager som kan være mer utfordrende.

Kroppene våre er laget for bevegelse. Bevegelse i ulike former er både moro og godt for kropp og sinn. Barnehagen har en suveren beliggenhet, og vi har mulighet for mange former for aktiviteter som setter kroppen i bevegelse.

Naturen er vår nabo og vår kjære venn som vi vil verne om og gi barna et nært og godt forhold til. Det å tilbringe tid i skogen er balsam for kropp og sjel. For å verdsette naturen er det viktig å ha positive opplevelser og kunnskap, slik at man ønsker å beskytte og verne om den.

Mat og helse henger ofte svært tett sammen. Gode vaner vet vi dannes tidlig i barnealder. Vi ønsker å bidra til at barna tilegner seg gode kostvaner. Vi har egen meny som er for en måned av gangen. Dette er verdier som vi jobber bevisst med i Bjørnsgård barnehage. I denne årsplanen vil noen punkter i satsningsområdene bli omtalt.

**Selvfølelse**

Mål:

Vi skal bidra til at barna utvikler en god selvfølelse.   
Vi har et overordnet mål, med dette ønsker vi å styrke alle barns tro på seg selv, uavhengig av hva de presterer.

Aktivitet for å nå målet:

* Vi skal gi barna mestringsfølelse.

Prosess for å nå målene:

* Gi barna ubetinget kjærlighet.
* Støtte og oppmuntre barna.
* Ærlig kommunikasjon.
* Vi skal være bevisst måten vi snakker med barna på.
* Vi skal bevisst bruke kunnskapen vår om hvert enkelt barn.
* Vi skal bruke vår kunnskap om barns generelle utvikling.
* Vi skal alltid se en handling ut ifra et barneperspektiv.

**Kommunikasjon og språk** Mål:

Vi skal lære barna en positiv måte å kommunisere på. Vi skal lære barna et godt muntlig språk samt utvikle en god språkforståelse.

Aktivitet for å nå målet:

* Vi skal lære barna sanger.
* Vi skal lære barna rim og regler.
* Vi skal fremme barnas språkbruk i hverdagsaktiviteter og rutinesituasjoner.
* Vi skal utvide hvert enkelt barns ordforråd.
* Vi skal lære barna å skrive navnet sitt, gjenkjenne navnet sitt og diktere tekst.

Prosess for å nå målene:

* Bruk av sanger, rim og regler, i samlingsstund og frilek.
* Alle førskolebarna skal delta på Språksprell i løpet av dette siste året de går i barnehagen.
* Som voksne skal vi være bevisste på hvordan vi bruker språket vårt sammen med barna og de andre voksne.
* Førskolebarna er også med i førskolegruppe, der det er lagt opp til aktiviteter som så smått retter seg mot skoleaktiviteter.
* Synliggjøre skriftspråket vårt.
* Konkretisering, spesielt for de minste barna.
* Det skal gis opplevelser, erfaringer, lek og meningsfulle samtaler som gir rom for utvikling av språket.
* Vi voksne skal være til stede i samtaler med barna. Vi skal ta oss tid, lytte, ta tak i barnas initiativ og bygge videre på det.
* Se barnet som en likeverdig samtalepartner.
* Tilgang til bøker.
* Lytte til lydbøker.

**Forebygging av krenkende handlinger**  
Mål:

Det skal ikke forekomme krenkende handlinger i vår barnehage.

Aktiviteter for å nå målet:

* Vi voksne skal respekterer hverandre for den vi er, og vi skal lære barna at de skal respektere hverandre for den de er.
* Vi skal lære barna å si ifra når det er noe de føler ikke er riktig.
* Vi skal lære hvert barn å være stolt over den tilhørigheten de har til egen kultur.
* Vi skal jobbe for at hvert barn skal ha et balansert forhold til selvhevdelse, kontra det å se andres behov.
* Vi vil styrke det enkelte barns selvfølelse.
* Hilse på hverandre hver dag.

Prosess for å nå målene:

* Gjennom samtaler med barna i gruppe eller enkeltvis.
* Rose barna for positiv adferd.
* Bruke steg for steg som er et arbeidsverktøy for å kunne sette ord på følelser og sette grenser for seg selv.
* Bruk av bøker som tar opp emnet.
* Vi unngår bruk av ord som bestevenn, vi bruker ordet venn.
* Drama.
* Vi som voksne skal vise toleranse og innsikt i det enkelte barns situasjon.
* Vi som voksne skal være enige om hvor grensene går for hva som er en krenkelse.
* Snakke om følelser.
* Vi har massasje for 1 og 2 åringer, når barna blir større masserer de hverandre.
* Gripe inn når et barn utsettes for krenkelser og lage en plan for hvordan dette skal løses.
* Si til barna: «Fint du kom, jeg vil vite hva som skjer».

**Bærekraftig utvikling**

Mål:   
Vi skal gi barnet positive opplevelser i naturen, samt gi dem en begynnende forståelse for det nødvendige samspillet mellom mennesket og naturen.

Aktivitet for å nå målet:

* Vi skal lære barna om de fire årstidene og rekkefølgen på disse.
* Vi skal lære barna hvordan de skal kle seg etter været.
* Vi skal lære barna om trær, blomster, fugler, insekter, dyr og amfibier.
* Vi skal lære barna om de fire grunnelementene; jord, luft, ild og vann.
* Vi skal lære barna hvordan kroppen fungerer i forhold til fysisk utfoldelse.
* Vi skal lære barna hvordan de skal ta vare på naturen og forvalte den.

Prosess for å nå målene:

* Turer til Grillhytteplassen og i nærmiljøet.
* Lage mat ute.
* Samle naturmateriell.
* Aktiviteter på forskjellig underlag.
* Faste utedager.
* Samtaler om vær og klær.
* Eksperimenter.
* Se, lytte og undre oss.
* Følge barna og deres interesser.

Ved å være mye ute både i skogen, på barnehagens område og nærmiljø, ønsker vi å skape en forståelse for viktigheten av å ta vare på livet på jorden. Vi vil gi en forståelse for at det vi gjør i dag kan få konsekvenser for de som kommer etter oss. Ved å være ute og skape en glede og interesse for naturen, får barna mulighet til å gi omsorg og ta vare på den.

**Vennskap og fellesskap**

Mål:  
Vi skal lære barna hvordan de skal samhandle med andre.

Aktivitet for å nå målet:

* Vi skal lære barna å si hei og ha det.
* Vi skal lære barna å være høflige.
* Vi skal lære barna å ha respekt for seg selv og andre.
* Vi skal lære barna å ta vare på leker og inventar.
* Vi skal lære barna å kunne ta kontakt med andre og opprettholde denne.

Prosess for å nå målene:

* Jobbe med høflighet; vi sier hei og ha det, kan jeg få, takk og vær så god. Si unnskyld når det er på sin plass (Det vi betegner som god folkeskikk).
* Barna skal rydde opp lekene de har brukt før de starter med en ny lek.
* Vi voksne vil legge til rette for aktiviteter og lek der det oppfordres til samspill med andre barn.
* Vi vil være tett på barna i leken slik at vi kan følge opp hva barna leker og hva de sier til hverandre. På denne måten kan vi hjelpe og støtte barna om det er nødvendig.
* Vi skal være i forkant av eventuelle konfliktsituasjoner.


Igjennom vennskap og felleskap lærer barna om seg selv, noe som er positivt for utviklingen av egen identitet. Vennskap kan være en god måte å utvikle sosial kompetanse. Vi i Bjørnsgård er klar over, og jobber med at vennskap også kan være en arena der det forhandles og skapes allianser for eller imot hverandre.   
Det å kunne samhandle med andre på en positiv måte i ulike situasjoner, er en forutsetning for å utvikle en god selvfølelse.

**Hjernen**

Menneskehjernen er noe av det mest komplekse vi vet om og selv om det blir publisert en ny vitenskapelig artikkel om hjernen hvert fjerde minutt på verdensbasis, så er det mulig at vi aldri vil kunne forstå hjernen fullt ut.

Allerede når fosteret er 2 uker gammelt begynner utviklingen av hjernen. På dette stadiet er det bare en liten bunt med nerveceller, men dette utvikler seg de neste ukene til å bli både ryggmarg og en hjerne slik vi kjenner den. Når vi fødes består hjernen av 130 milliarder hjerneceller og utviklingen vil vare helt frem til vi er mellom 25 og 28 år, avhengig av hvilke kjønn vi er. Først da er hjernen ferdig utviklet, mener forskere. Det første året skjer det 700 nye koblinger pr. sekund. Hjernen er interaktiv som betyr at den må tas i bruk for å utvikles. De forskjellige sentrene i hjernen modnes til forskjellige tider. For at barna skal lære best mulig, må man stimulere de deler av hjernen som er i vekst og utvikling til enhver tid.

Hjernen er meget sensitiv og igjennom de første syv leveårene skjer den største utviklingen. Utviklingene av hjernen kan heller ikke ses på separat, men den utvikler seg parallelt med resten av kroppen og i sammenheng med omgivelsene. For oss i Bjørnsgård er det viktig å ha med oss denne kunnskapen inn i vårt arbeid med hvert enkelt barn, og være oss bevisste på å legge til rette for gode forhold som stimulerer til en positiv, allsidig og parallell utvikling av barnet.

[](https://www.google.no/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwia1_DX5ObbAhXMESwKHW7vAyYQjRx6BAgBEAU&url=https://snl.no/hjerne&psig=AOvVaw2f-vGtKHJMNtlllPU7Ct1B&ust=1529740251205571)

**Søvn/ hvile**

Som nevnt tidligere varer den biologiske utviklingen av hjernen frem til midten av tjueårene. Det meste av denne utviklingen skjer når man sover. Man kan på en måte si at hjernen blir «renset» om natten. Unødvendige koblinger i hjernen blir fjernet, mens viktige koblinger blir styrket. Det er derfor viktig at barn får nok søvn og det er ofte mer enn man tror. I søvnen er det flere faser og i de forskjellige fasene er det ulik rensing som pågår. Vi kan kort si at når søvnen vasker vekk unødvendige koblinger, så påvirkes motoriske ferdigheter, vekst, konsentrasjonen styrkes, immunforsvaret blir styrket, motstandskraft mot stress blir dannet og mye mer.

**Minirøris**

Hjernen utvikler seg i takt med den motoriske utviklingen og et verktøy som vi bruker i forhold til bevegelse, er minirøris. Dette er et bevegelsesverktøy med fengende musikk, utviklet av Friskis&Svettis. Vi bruker det i alle aldersgruppene og det kan brukes både ute og inne. Her får alle, både små og store, brukt hele kroppen og både store og små muskler er i bevegelse. Det er morsomt og enkelt, slik at barna skal kunne glede seg til å være aktive med dette i barnehagen.

**Musikk**

Musikk blir brukt i mange sammenhenger i barnehagen vår. Det er regelleker, sangleker og bevegelsesleker forbundet med musikk. Det spilles også musikk, rett og slett for å synge med eller danse i fri utfoldelse og fantasi. Vi har noen ganger diskotek, noe som er svært populært særlig hos de eldste barna. Musikk blir også brukt til avspenning og avslapning i hvilestund. Musikk styrker forbindelsen mellom høyre og venstre hjernehalvdel. Når man bruker musikk i samling lærer barna å være aktive og deltakende i et fellesskap hvor alle stemmer blir hørt og får plass, de lærer også å lytte til og respektere hverandre. Barna lærer språk raskere og bedre ved bruk av musikk da de limbiske strukturene i hjernen som behandler minne, hukommelse og følelser settes i «godt humør».

**Danning**

Danning er å sette barna i stand til å tenke selv og ta selvstendige valg. I tråd med vårt overordnede mål er dette en del av en prosess for at barn skal få en god selvfølelse. Det at vi bidrar i samtale med barna, både med å gi utfordringer og stille spørsmål, slik at man sammen med barna kan undre seg og filosofere. Det at barna selvstendig skal kunne stille spørsmål og undre seg over vedtatte sannheter. De skal få et stødig fundament til å kunne stå på egne bein og ta egne valg som er riktige for dem. Danning handler om å utvikle kunnskap, gode verdier og holdninger.

**Anerkjennelse og relasjoner**

Som Aristoteles sa: vi blir oss selv gjennom andre. Vi skal møte barna med respekt og ta dem på alvor. I en anerkjennende kommunikasjon blir relasjoner skapt. Vi er opptatt av gode relasjoner mellom mennesker. Vi som jobber i Bjørnsgård jobber for at barna skal ha gode relasjoner seg imellom og at vi som jobber her har gode relasjoner til barna og foresatte. Det å anerkjenne hverandre er viktig for gjennom anerkjennelse blir en god selvfølelse til. Det er slik at anerkjennelse kan ikke bare gå en vei, altså at vi voksne skal anerkjenne barna. Barna må også anerkjenne oss, ellers er det ikke en anerkjennende kommunikasjon. Det er den voksnes oppgave å skape rom for at denne gjensidigheten oppstår mellom barnet og den voksne.

Et bilde som inneholder utendørs, tre, klær, person

KI-generert innhold kan være feil.

**Personalet i Bjørnsgård barnehage**

Den viktigste ressurs i Bjørnsgård er personalet. Hvordan vi i personalet er ovenfor barna er helt avgjørende i forhold til hvordan barna trives og utvikler seg. I alt vi gjør, er det overordnede målet vårt i fokus. Forskning viser at de erfaringer man gjør seg tidlig i livet har betydning for den psykiske helsen senere i livet. Vi er trygge voksne som er til stede for barna(trygghetssirkelen), og for å kunne være en trygg voksen må man også kunne forstå seg selv. Vi som jobber i Bjørnsgård må vite hva som setter i gang forskjellige følelser i oss. Å ha trygghet på egne verdier, egen rolle, funksjon og kompetanse er noe som vi jobber med kontinuerlig. Dette er viktige elementer for å kunne gjøre en så god jobb som mulig. Vi skal mestre det å se barnet innenifra og å se oss selv utenifra (mentalisering). Vi i personalet har en god tone oss imellom og liker å jobbe sammen, dette gir barna trygghet og vi er samtidig gode rollemodeller for hvordan barna skal forholde seg til hverandre. Kontakten med foresatte skal være god, noe vi vektlegger og jobber med, slik at dette også føles trygt for barna. Barna er ikke i stand til å regulere, eller trygge seg selv, dette hjelper vi dem med. Det at vi er trygge voksne som gir omsorg og vi gir barnet rom for å bli kjent med sine følelser er viktig i forhold til at barna bl.a. skal bli kjent med seg selv. Det skal være balanse mellom å stille krav på den ene siden og gi respons på den andre siden. Barna trenger grenser og disse skal følges opp på en kjærlig og anerkjennende måte (autoritativ ledelse). Noen ganger er det også slik at vi bare er der for å støtte barna og gi omsorg – være en Alfred (Emil i Lønneberget og Alfred).

Barna skal ikke bare bli mottagere av omsorg, de skal også være i stand til å utføre omsorgshandlinger. Vi støtte dem i dette og lar dem få opplevelser og erfaringer når det gjelder å gi omsorg og kunne ta imot omsorg. Personalet skal være større, sterkere, klokere og god sier trygghetssirkelen, det jobber vi med å være til enhver tid.

Selv om de fleste av oss har jobbet mange år i barnehage og vi kan mye, er det heldigvis mer som vi kan lære og tilegne oss av kunnskap som omhandler barn og forhold rundt barna. Vi har igjennom mange år satt oss inn i hvordan hjernen fungerer (se eget om hjernen). Det at alle i personalet kan litt om hjernen ser vi på som helt nødvendig. I vår jobb skal vi bistå, støtte og skjønne barnet, det er da nødvendig å ha noe basiskunnskap om hvordan hjernen er og hvordan den utvikler seg.

Vi vet at barn i Norge blir utsatt for vold og overgrep. Vi har derfor vært med i et prosjekt der vi har utvidet vår kunnskap innen dette feltet. Bla. Er vi opptatt av hvordan vi skal samtale med barna og det å avdekke forhold som ikke er bra for barn, og i tillegg gi barna kunnskap som gjør dem i stand til å stå opp for seg selv og si nei og stop.

Det skal sies at det er mye vi syns er veldig viktig i forhold til hva personalet skal kunne, gjøre og være, men noe av det aller viktigste for oss er relasjoner. Det å skape gode relasjoner, slik at vi har trygge barn i barnehagen som trives og utvikles. Vi har gode relasjoner mellom oss i personalet, dette er med på å skape gode relasjoner mellom barn – barn, personale – foresatte og barn – personalet. Barna skal kjenne seg elsket i barnehagen av personalet og alle barn skal ha voksne som de har god relasjon med. Sist, men ikke minst må vi nevne at vi i Bjørnsgård har hjertet vårt med i jobben vår, det å virkelig være glad i barna – det er helt nødvendig og en selvfølge!

Et bilde som inneholder vindu, leke, kosedyr, tegnefilm

KI-generert innhold kan være feil.

**Barns medvirkning**I tråd med det rammeplanen sier om barns medvirkning, vil vi i personalet lytte til barna, prøve å tolke kroppsspråk og være observante i forhold til deres handlinger. I samtale med barna skal man ikke være redd for stillhet, men heller gi rom for det. Vi må gi barnet tid til å svare, tid til å finne ord, det signaliserer interesse. Se på handlingen, hva betyr denne handlingen? Hva forteller barnet oss? Hvilke opplevelser har barnet? Dette er spørsmål vi skal stille oss selv i møte med barnet. Vi må være observante ovenfor barnas signaler, og være oss bevisst hvilke signaler vi sender til barna.  
Når vi jobber med temaer vil vi ta hensyn til barnas innspill i forhold til hva vi skal gjøre. Det kan være at barna vil jobbe lengre med noe, eller noe helt annet enn det vi i utgangspunktet hadde tenkt. Ved at vi tar hensyn og lytter til barna kan dette også føre til at vi ikke helt følger det som er nedskrevet i årsplan/månedsplan. Vi vil også ta på alvor det barna forteller oss og anerkjenne dem og deres følelser. For å kunne ivareta rammeplanens krav om barns medbestemmelse er det viktig å være i dialog med barnet. I dialog med barnet er det lettere å kunne se saker fra barnets perspektiv.

**Foresattes medvirkning**

Bjørnsgård barnehage er en ideell barnehage eid av foresatte. Det er et godt samarbeid mellom styret, som består av foresatte og daglig leder. Eie styret har stor påvirkning og medvirkning på hvordan barnehagen drives og utvikles. I alle år har vi opplevd at det er et godt samarbeid mellom foresatte og personalet. Helt fra foresatte får bekreftelse på at de får plass hos oss, mener vi det er viktig å bygge relasjon. Det skal oppleves trygt å levere fra seg barna i barnehagen. Foresatte skal føle seg trygge på å ta opp saker med oss. Vi ønsker det beste for barna og det skal være et kontinuerlig samarbeid for at barna skal ha de beste forutsetninger for utvikling og læring. Vi har to samarbeidssamtaler i løpet av året og vi har to møter for foresatte. Det å ha daglig dialog og kunnskapsutveksling om barna, er viktig for å kunne skape det beste for barna. Som vårt slagord sier: Sammen skaper vi trygghet, utvikling og livsglede!

**Mentalisering**

Mentalisering er nær beslektet med empati. Det at vi kan forstå hvordan et annet menneske har det. Ved metallisering forstår vi den andre, vi forstår også hva som er i oss selv. Man ser seg selv utenifra og ser andre innenifra. Mentalisering handler om at vi fortolker hverandre. Det omfatter at vi forstår oss selv og andre – nøkkelkompetansen består i regulering av følelser. Det å metalisere handler om å være åpen ovenfor egen og andres følelser. Det handler om å forstå uskrevne regler. Evnene til å metalisere har stor betydning for en persons kompetanse for å klare seg i den sosiale verdenen. Ved å ha et personale som innehar disse kvaliteter, kan vi også hjelpe og støtte barna til å utvikle sin evne til å metalisere.

**Samtalen**For å vite hvordan barnet har det må vi være nær. Ved at vi er tilstedeværende og interesserte voksne vil vi skape et klima for gode samtaler. Det skjer mye i et barns liv og barna kan ha behov for å snakke med en voksen. Det kan være hverdagslige hendelser som f.eks at man ikke alltid får være med i leken, at man ikke vil rydde, eller andre hendelser som kan virke små for oss voksne. Dette kan være stort for barnet der og da og skal tas på alvor fra oss. Det er mange barn som opplever en skilsmisse og som kan ha behov for å snakke noe om dette. Andre alvorlige saker kan være død, sykdom, ulykker, mobbing, eller omsorgssvikt. Det skal være rom for å komme til oss å snakke. I forhold til de aller minste barna som ikke har utviklet språk enda, må vi følge enda mer med på mimikk, gester og kroppsspråket generelt.

**Fagområdene**

Fagområdene ses i sammenheng og de er gjennomgående i innholdet i vår hverdag. Er det ønskelig kan det leses mer om fagområdene i rammeplan for barnehager: <https://www.udir.no/globalassets/filer/barnehage/rammeplan/rammeplan-for-barnehagen-bokmal2017.pdf>

**Gjennomgående temaer:**

Barnet er i sentrum for de aktivitetene vi har. Hver måned vil det komme ut en mer detaljert månedsplan. Hvor det står mål for temaene vi jobber med og henvisning til Rammeplan/fagområde.

**Årstider**Alle fire årstidene har særegenheter som vi ikke ville vært foruten. Det å kunne følge årstidenes skiftninger og se forandringene som skjer i naturen er et privilegium som vi kjenner stor glede ved å kunne få oppleve. Vi følger med på hvordan blomster og trær forandrer seg og hvordan dyr tilpasser seg årstidene. Vi sår og planter, for så å kunne følge med på at det spirer og gror, til vi høster inn. Vi har en plass i skogen der vi er uavhengig av årstiden, det er fint uansett. For å få gode opplevelser ute, følger vi med på været og kler oss deretter. Årtidsskiftningene gir oss mulighet til ha mange typer fysiske aktiviteter ute alt fra ski, skøyter og aking til fotball, sykling, løp, bading o.s.v.

**Tradisjoner**

Vi har opparbeidet oss en del tradisjoner igjennom årenes løp, som vi er veldig glad i. Tradisjoner er noe man gjør år etter år, tross dette så er det viktig for oss å følge med i tiden og utvikle og tilpasse dem til det som passer for dagens behov.

Tradisjonene er mange, og høstfest er den første vi har i løpet av barnehageåret. Vi har en ettermiddag i november åpning av vår «julegate», vi har Luciafeiring (vi går Luciatog) på ettermiddagen, nissefest (vi kler oss ut som nisser og går opp til nissen som bor på låven), matuka (vi lager julemat hele uken og avslutter med julebord på fredag), sameuka (vi gjør oss kjent med samens kultur), karneval, påskelunsj, markering av 17.mai, avslutningsfest for førskolebarna (her er det bare førskolebarna som skal komme sammen med foresatte. Det er førskolebarna som skal få all oppmerksomhet. Kvelden er både høytidelig og uformell). Vi skal i år ha sommerfest for alle gruppene samme dag, det er hyggelig en gang iblant å samles hele barnehagen. Hver gruppe skal også ha en hentekaffe i løpet av året.

**Kropp, familie og identitet**Vi ønsker at barna skal ha en god selvfølelse, for å få det må man jobbe på mange plan. Det å vite; hvem er jeg, min familie, mine venner. Det er viktig å jobbe med hvor egne grenser går for det enkelte barn. I forhold til kropp ønsker vi å jobbe med bevissthet rundt egen kropp. Hva er greit for meg? Hvordan sette grenser for andre i forhold til meg? Hva er bra for min kropp? Hvordan fungerer kroppen? Hva heter de ulike kroppsdelene? Disse spørsmålene er noe av det vi vil jobbe med. Det er også viktig å jobbe med å forholde seg til andres grenser og akseptere disse. I dagens samfunn har vi mange typer familier. Vi har f.eks. mamma og mamma, pappa og pappa, mamma og pappa, mamma og barn, pappa og barn, flere familier som har blitt en ny familie osv.. Barna skal oppleve likestilling og ikke diskriminering. Det å skape et samfunn der likestilling er en selvfølge, er noe vi i Bjørnsgård legger vekt på.

**Nærmiljø**

Beliggenheten til barnehagen er etter vårt syn helt fantastisk. Vi har jorder og skog på alle kanter og for oss betyr det masse muligheter vinter som sommer. Barn trenger bevegelse og det ligger det til rette for hos oss. Barnehagens eget uteområde er godt lagt til rette for barna. For de aller minste vil en runde rundt selve barnehagen være en vei i å bli bedre kjent med nærområdet. Etter hvert som barna blir større utvides radius for bevegelse. Allerede den første våren barna går i barnehagen går turen et stykke fra barnehagen, noe som gir barna nye oppdagelser og grobunn for undring og filosofering.

Det å bli kjent med sitt nærområde tenker vi er en fin måte å oppdage den store verden på. Vi begynner i det små og i det nære og setter Kapp på kartet i forhold til resten av Norge og verden. Vi tenker at nærområdet ikke nødvendigvis bare strekker seg til Kapp, men også Gjøvik, Lena, Raufoss. I nevnte nærmiljøer har vi industri, kulturskole, sentrum, bibliotek, skoler, nydelig natur og turområder, ja det er mye og mangt i nærmiljøet vårt som vi ønsker barna skal få en viss kjennskap til. For å komme oss rundt så har vi bussen vår som vi bruker titt og ofte!

**Mat**

Det er gitt nasjonale faglige retningslinjer for hva barna skal tilegne seg av kunnskap rundt læren om mat/måltider/ helse. Måltider i barnehagen utgjør en vesentlig del av barnas daglige inntak av mat og drikke, enten dette er medbrakt eller tilberedt i barnehagen. Mat og måltider har stor betydning for barnas kosthold og matvaner og dermed helse. Kostvaner etablerers tidlig i livet og har en tendens til å vare. Vi i Bjørnsgård har mye vi ønsker å lære når det gjelder mat og kosthold. Vi har meldt oss inn i matjungelen, der har de mange ideer og tips til hva og hvordan vi kan jobbe med kunnskap i forhold til mat og helse. Vi syns det er viktig at barna har en forståelse av hvor maten kommer fra og hvordan vi kan tilberedene den. I vår barnehage har vi matsvinn, dette jobber vi med for å endre. Vi jobber med planlegging og tilrettelegging for ukens meny og ønsker å bli bedre på det, slik at vi kan utnytte maten bedre og ikke ha matsvinn. Det er suverent å ha barnehagen rett i matfatet om man kan si det slik, da vi har dyr og jorder rundt oss på alle kanter. Mat og alt vi kan gjøre i forbindelse med mat har i de siste årene vært et fokus for oss. Vi har jobbet målrettet med temaet mat, og ønsker å fortsette å jobbe med f.eks. smaker. La barna få smake på forskjellig mat, la dem oppdage og finne ut, og lære seg å like forskjellig mat.

Et bilde som inneholder dekketøy, mat, måltid, fat

KI-generert innhold kan være feil.

**Smittevern**

Det har alltid vært viktig med gode hygienetiltak i vår barnehage. Vi har daglig renhold, samt at vi vasker bordflater og stoler etter måltider. Det er retningslinjer gitt av myndighetene som vi må forholde oss til. For å forhindre sykdom og smitte er det bl.a. viktig å forholde seg til regler gitt av kommunelegen i forhold til hvor lenge man skal være hjemme f.eks. etter man har kastet opp eller om man har andre sykdommer som smitter lett til de andre. Det er som regel ikke så moro å bli smittet, og for å unngå dette, må man også tenke på å ikke være den som smitter. I dette igjen må man bruke fornuft og ha et normalt syn på det å være syk. Det er helt normalt å være syk, det er til og med nødvendig for å styrke immunforsvaret.

**Organisering**

Vi har organisert oss i 5 grupper, èn for hvert alderstrinn. Gruppene har fargenavn, Rød, Gul, Grønn, Lilla og Blå, som følger dem hele den tiden de går i barnehagen. I hver gruppe er det en pedagogisk leder som har hovedansvaret for det faglige innholdet, vurdering og dokumentasjon. Det er tilpasset antall voksne etter hvor mange barn det er i hver gruppe.

Barna er sammen på morgen og ettermiddag uavhengig av hvilken gruppe de tilhører. Etter hvert som det kommer flere voksne på jobb, deler vi oss i de gruppene som man tilhører, da starter enkelte aktiviteter som er lag til rette for nettopp denne gruppe, det være seg tur/ fysisk aktivitet, forming, matlaging o.s.v

**Tilvenning**

Det er et møte for foresatte i mai, slik at foresatte skal bli noe kjent med hva Bjørnsgård barnehage er og hva som kan forventes når barna starter her.

I løpet av mai og juni har vi besøksdager for de barna som skal starte opp i august. Det er ca. 1 ½ time 3 ganger som foresatte og barn kommer til barnehagen. Denne tiden får barna se barnehagen, være sammen med de av personalet som skal være sammen med de nye barna til høsten, og bli kjent med da andre nye barna.

Vi oppmuntrer alle til å bruke barnehagens uteområde på fritiden frem til oppstarten. Ut fra ønsker og behov tilpasses et tilvenningsforløp når barnet starter i august. Det er veldig forskjellig hva som er god tilpassing for det enkelte barn. Her er foresatte viktige informanter og samarbeidspartnere i forhold til hvordan vi legger til rette på best mulig måte. Vi har i løpet av de første dagene en forventingssamtale med foresatte. Etter en måned er det en oppfølgingssamtale og på våren har vi den vanlige samarbeidssamtalen.

Overgangen fra Lillebjørn til Storebjørn begynner i februar/ mars ved at de barna som skal over til Storebjørn er med på bl.a. måltider og samlingsstund på Storebjørn. I mai vil hele gruppen som skal over til Storebjørn tilbringe mye tid inne på Storebjørn, sammen med andre barn der, slik at de skal bli vant til barna og de nye rommene som de skal forholde seg til.

Det følger en voksen med fra Lillebjørn til Storebjørn slik at det skal være trygge rammer for barna, selv om det er i samme barnehage, vil de oppleve en noe annerledes barnehage hverdag.

**Overgang barnehage – skole (førskolebarna)**

På høsten har vi et møte med foresatte. I dette møtet blir det skissert opp hvordan siste barnehageår er tenkt å være i forhold til oppstart på skolen. Dette året følger barna et opplegg som heter Språksprell. Språksprell er formet slik at det vil fremme barnas språkutvikling og forståelse for å lese og skrive. Det foregår også flere skoleforberedende aktiviteter som tall, begreper, mengde o.s.v. Aktivitetene foregår både inne og ute på tur. Det blir også lagt vekt på temaer som vennskap, toleranse og forskjellighet, dette med bl.a. tanke på å forebygge trakasserende adferd/ mobbing.

Noe vi har i tillegg for barna det siste året er vanntilvenning/ svømming. Vi har dette året igjennom, der vi bygger på grunnprinsippene dykke – flyte – gli – fremdrift. Her setter vi mål for barna ut fra eget ståsted. Det er veldig individuelt hvor vant barna er til å være i vann. Det vi ser er at i løpet av året klarer de aller fleste å dykke og være under vann, noen har lært å svømme.   
Det vil være et skjema som skal følge barnet fra barnehagen og til skolen. Her vil barnets interesser, hvem de leker sammen med, hvor selvstendige de er, hvordan de er i store grupper kontra små grupper o.l. omtales. Skjemaet skal godkjennes av foresatte før det sendes skolen. På våren har barna to besøksdager på skolen. Den ene dagen følger vi fra barnehagen dem, den andre er det foresatte selv som har ansvar for å følge sine barn.

Det kan i tillegg til disse to besøksdagene, være at det er flere treffpunkt med skolen og barn som kommer fra andre barnehager, som skal gå på Kapp skole. Hvor mange ganger man treffes, kan variere noe fra år til år.

**Dokumentasjon**Ved hver ukeslutt har Storebjørn et sammendrag av uka i bilder og tekst på Kid plan, mens Lillebjørn skriver litt hver dag. Vi ser at bilder viser godt aktiviteter vi har hatt og det er veldig fint for foresatte og kunne se hvordan barna har hatt det. Vi er veldig klar over personvernloven og bestreber oss på å ta bilder som skal ivareta personvernet til hvert enkelt barn.   
Alle barna har sin egen perm. Her settes forskjellig materiell inn som barnet har laget, dette er også dokumentasjon på utviklingen barnet har hatt den tiden det har vært i barnehagen. Det blir satt inn noen bilder i permen til barna, der vi er særdeles oppmerksomme og forsiktige med å vise ansiktet til andre barn (grunnet personvernloven).   
I løpet av året henger vi opp og setter frem det vi har laget. På denne måten kan barna tenke tilbake på prosjekter de har vært med på og foresatte kan følge med på hva vi har jobbet med og hvordan vi har jobbet.

**Vurdering**Annen hvert år er vi med på den nasjonale tilfredshetsundersøkelsen som blir gjort i alle Norges barnehager. Undersøkelsen stiller spørsmål ved alt fra utelekeplassen, leker og materiale inne, hvordan personalet følger opp barna og foresatte, til hvordan barna trives og utvikler vennskap og hvordan det legges til rette for at hvert barn skal utvikle seg til å bli trygge.

Personalet gjør vurderinger hele tiden, både formelt og uformelt. Det gjøres vurderinger kontinuerlig i løpet av dagen og uken. Alle de 5 gruppene i barnehagen har møter der man evaluerer gjennomført opplegg i forhold til oppsatte planer og hvordan vi skal jobbe videre ut ifra erfaringer som er gjort. Vi har personalmøte en kveld i måneden der vi gjennomføre både basemøter og gruppemøter. Vi har ledermøter og i tillegg til dette har vi planleggingsdager fem ganger i året, der vurderingsarbeid er en del av innholdet. Hensikten med vurderingsarbeidet er å møte hvert barn og dets utvikling og se til at vi følger opp planer. Skulle det være endringer på planene, skal dette vurderes og eventuelt forandres. Disse to faktorene sammen gir oss perspektiver på videre planlegging og arbeid.

**Progresjonsplan for barna i Bjørnsgård barnehage i forhold til de syv fagområdene i rammeplanen.**

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter.  
(barnehageloven § 1, formål, 2 ledd)

Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap.  
(barnehageloven § 2 barnehagens innhold, 4 ledd)

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Kommunikasjon, språk og tekst | Barna skal bli kjent med enkle rim, regler og sanger.  Vi skal gi barna mulighet til å kommunisere og uttrykke seg gjennom blikk, mimikk, enkle ord og setninger (et- og to ords ytringer) | Barna skal bli kjent med enkle fortellinger. Vi skal gi barna mulighet til å forstå, kommunisere og uttrykke seg gjennom blikk, mimikk, turtakning, enkle ord og setninger (to – tre ords ytringer) | Barna skal bli kjent med tekster og fortellinger via bøker og høytlesning. Barna skal kunne fornavn og etternavnet sitt, samt enkle adjektiver og preposisjoner som under, i foran, bak, mellom o.s.v. | Barna skal kunne utvikle rollelek. Bli kjent med bokstavene. Lytte til lyder og tekst. Leke med språk og lage eventyr/ historier. Rim og regler. Samtaler rundt bilder og tekst/ bøker.  Spille spill. | Barna skal få skape egen tekst og gjenfortelle historier. Lære å skrive sitt eget navn. Bli kjent med bokstavene. Barna skal gjøre oppgaver som fremmer lese og skriveferdighetene Bruke språksprell: Barna skal bli kjent med lyd, stavelsesdeling, rim og regler og oppmerksomhet for lyd. Barna skal forstå sammenheng mellom språk og tekst. Bli kjent med vitser og gåter. Barna skal forstå kollektive beskjeder. |

Et bilde som inneholder grunn, utendørs, klær, baby

KI-generert innhold kan være feil.

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Kropp, bevegelse, mat og helse | Barna skal bli kjent med sin egen kropp. Barna skal bli introdusert for minirøris (bevegelse av kroppen til musikk). Barna skal kunne krabbe og gå. Barna skal kunne gripe, og slippe, helhåndsgrep, peke og vise. Barna skal øve på å vaske hender før mat. Barna skal bli kjent med å gå korte turer. Barna skal vise oppmerksomhet ved syns og hørselsinntrykk. | Barna skal bli kjent med minirøris. Barna skal kunne krabbe, gå hoppe og klatre. Forsøke å legge enkle puslespill og perle med store perler, benytte pinsettgrep. Barna skal øve på å vaske og tørke hender før mat. Vi begynner med do trening og øver på påkledning. Barna skal bli kjent med å gå på turer i nærmiljøet. Øver på å sykle trehjulssykkel. Øve på å gå på ski. | Barna skal lære å rulle og hoppe med samlede bein, gå på ulendt terreng, lære å legge enkle puslespill og perle med store perler. Lære å sykle på trehjulssykkel. Vi begynner med do trening og vi øver på påkledning. Øve på å gå på ski. | Barna skal lære å hinke, hoppe, stupe kråke, balansere, mestre å perle med små perler (pinsettgrepet) Ha blyantgrep. Bruke saksa riktig. Beherske å gå små turer i nærområdet. Mestre enkle ski ferdigheter.  Klare å smøre maten sin selv. Klare å vaske hender selv. Klare å kle på seg selv med litt hjelp. Bli kjent med regellek. Mestre overganger mellom aktiviteter. | Barna skal lære å å hoppe tau, hoppe paradis, huske selv, spikke selv, slå inn spiker, sage med litt hjelp. Ha kjennskap til noen av kroppens funksjoner. Bruke Stine Sofie pakken for å hjelpe barna til å kunne bli klar over sine grenser, sin egen kropp og dens funksjoner og behov.  Klare å kle på og ha på skoene sine selv. Bli selvstendig på do. Barna skal bli trygge i vann, vanntilvenning i basseng. Sykle på tohjulssykkel og bli kjent med trafikkreglene. Mestre skiferdigheter. |

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Kunst, kultur og kreativitet | Barna skal bli kjent med enkelte formingsmaterialer, samt introduseres for tegning, maling og forming.  Barna skal bli kjent med noen farger. Barna skal bli kjent med enkle sanger  Med og uten bevegelser til. Barna skal bli kjent med lek i sandkassa, musikk, rytme og bruk av enkle instrumenter. Barna skal bli introdusert for enkle eventyr. | Barna skal bli kjent med ulike formingsmaterialer og teknikker som klippe, lime, tegne, male m.m Barna skal kunne benevne fargene rød, gul og blå. Barna skal imiterer andre barns lek og bli introdusert for rollelek. Barna skal få kjennskap til eventyr. | Barna skal mestre begynnende rollelek. Barna skal lære fagene: rød, blå og gul. Barna skal ha begynnende mestring av konstruksjons- lek. Barna skal lytte og gjenfortelle enkle eventyr. | Barna skal lære seg sekundærfargene- grønn, oransje og fiolett. Barna skal bli kjent med: å lage egne eventyr sammen med voksne, være med å dramatisere, lytte til forskjellig musikk, bruke rytmeinstrumenter og sangleker. | Barna skal kunne bruke forskjellig formingsmateriale og bli kjent med det. Barna skal kunne gå mer i detalj i forhold til tegninger; Øyne, nese, munn, tenner o.s.v. og komme med ideer om hva de selv vil lage. Barna skal lære tertiærfargene.  Bli kjent med forfattere og dramatisere enkle eventyr. |

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Natur, miljø og teknikk | Barna skal ha gode opplevelser av å være ute uansett vær og årstid.  Barna skal oppleve å spise ute.  Barna skal få kjennskap til sanger om vær og årstidene, samt blomster, insekter og dyr. | Barna skal få oppleve naturen i all slags vær, bli kjent med det som vokser i naturen og lære å ta vare på den. De skal følge med på årstidene, få kjennskap til enkle blomster og insekter og lære sanger knyttet opp mot dette. barna skal oppleve å spise ute. | Barna skal få begynnende kjennskap til kildesortering. Lære enkelte blomsterslag, lære enkelte insekter og dyr, få erfaring med forskjellig underlag når de går på tur, lære om årstidene. | Barna skal få en begynnende forståelse for en bærekraftig utvikling, være med i matuka og lære om hvor maten kommer fra, de skal lære om innhøstning av grønnsaker og bær, lage mat ute. Se og oppleve årtidsskifter og forandringer i naturen. | Barna skal få kjennskap til fysiske eksperimenter, leke med vann, is og snø, finne fakta på internett, lære kildesortering, tilegne seg kunnskaper som gir gode holdninger for å i vare ta naturen.  Dyrespor og ekskrementer. |

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Etikk, religion og filosofi | Barna skal bli introdusert for ulike høytider og andre merkedager som er representert i barnehagen. Barna skal få forståelse for at de ikke skal bite eller slå. Bli kjent med følelsene glad og lei seg. | Barna skal få en begynnende gruppetilhørighet. | Barna skal lære å hilse og si ha det, takke, løse konflikter sammen med voksne, undre seg, kunne spørre, være i dialog. Barnehagen skal gi rom for undring, tenkning, samtaler og fortellinger. Barna skal utvikle toleranse, interesse og respekt for hverandre. Bli kjent med følelsen sint, og trene på å regulere den. | Barna skal kunne undre og filosofere, lære turtaking, sette ord på følelsene sine, reflektere over egne handlinger, ha respekt for andres ønsker og behov. Respekt for andre kulturer. Respekt for forskjellige høytider. Vise empati og respektere andres følelser. | Barna skal utvikle evner til å løse konflikter selv, filosofere over eksistensielle spørsmål, ta ansvar for sine handlinger, få kunnskap om hvorfor vi feirer forskjellige tradisjoner, tilegne seg grunnleggende normer og verdier.  Vise akseptable følelsesuttrykk i forhold til sinne, engstelse og frustrasjon. Inkludere og respektere hverandre. |

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (4-5 år) | Grønn (5-6 år) |
| Nærmiljø og samfunn | Barna skal bli kjent i barnehagen og dens uteområde, gå turer i nærmeste nærmiljø. Barna skal bli kjent med de andre barna. | Barn skal få en lengre radius i forhold til barnehagens område og nærmiljø (bl.a. lavvoen). | Barna skal få gruppetilhørighet og gleden av felleskap. De skal utvide radiusen ytterligere når det gleder å gå på tur i nærmiljøet og oppleve utflukter med bussen. | Barna skal tørre å si noe i samling, få en formening om hvor de bor. Turene barna går på utvides både i lengde og hvor man reiser med bussen. | Barna skal få en viss kjennskap til enkelte yrkesgrupper, bli kjent med melkefabrikken og Skibladner historie. Barna har dette året flere lengre gåturer og utflukter med bussen, både i nærmiljø og lengre unna. |

|  |  |  |  |  |  |
| --- | --- | --- | --- | --- | --- |
|  | Gul (1- 2 år) | Rød (2-3 år) | Blå (3-4år) | Lilla (3-4år) | Grønn (5-6 år) |
| Antall, rom og form | Barna skal lære å putte ting i ulike kasser og sortere leker på riktig plass. Barna skal øve på å telle til 3. | Barna skal sortere og rydde leker på riktig plass. barna skal kunne telle til 5. barna skal kunne skille på farger og legge enkle puslespill. | Barna skal kunne tallene til 5, bli kjent med eventyr som har ellinger og tall, bli kjent med sangleker. bli kjent med ulike størrelser, gjennom lek og hverdags- aktiviteter.  Enkle spill. | Barna skal kunne tallene 0- 10, bli bevisst benevnelser som: tung, lett, hel, halv, kvart osv., sirkel, rektangel, trekant, kvadrat. Få kjennskap til terninger og spill. Former og mønster. | Barna skal telle til 20, få en begynnende kjennskap til klokka, kunne rekkefølge, størrelse og symmetri. Få en begynnende kunnskap om dag, måned og år. De skal også få kjennskap til lengde, høyde og vekt. |

**Personalet fordelt på basene**

Lillebjørn

|  |  |  |  |  |  |
| --- | --- | --- | --- | --- | --- |
| Navn | Mandag | Tirsdag | Onsdag | Torsdag | Fredag |
| Marie | Marie | Marie | Marie | Marie | Marie |
| Anita S | Anita S | Anita S | Anita S | Anita S | Anita S |
| Mona | Mona | Mona | Mona | Mona | Mona |
| Anita G | Anita G |  | Anita G |  | Anita G |
| Beate |  | Beate | Beate/ | Beate |  |
| Hege | Hege | Hege | Hege/ | Hege | Hege |
| Linnea |  | Linnea | Linnea | Linnea | Linnea |
| Berit | Berit | Berit | Berit | Berit | Berit |

Storebjørn

|  |  |  |  |  |  |
| --- | --- | --- | --- | --- | --- |
| Navn | Mandag | Tirsdag | Onsdag | Torsdag | fredag |
| Torgeir | Torgeir | Torgeir | Torgeir | Torgeir | Torgeir |
| Ida | Ida | Ida | Ida | Ida | Ida |
| Per | Per | Per | Per | Per | Per |
| Malika |  | Malika | Malika | Malika | Malika |
| Tove | Tove | Tove | Tove | Tove | Tove |
| Anita B | Anita B | Anita B | Anita B | Anita B | Anita B |
| Beate | Beate |  |  |  | Beate |

Renholder : Jurate Arnastauskas

Daglig leder: Nina Hermanrud

**Vikarer, elever og studenter**

Alle som oppholder seg i barnehagen vår som vikar, elev eller student får en innføring i hvordan vi jobber. Det innebærer en innføring i bl.a. sikkerhetstiltak som ved brann, taushetsplikt, hvordan vi fordeler arbeidsoppgaver, hvordan vi tenker/ hva slags filosofi vi har og hvilke forventinger vi har til de som kommer til oss. Vi har gode rutiner i å innføre vikarene i våre arbeidsoppgaver og hvordan vi mener man skal jobbe med barna. Vi vil også ved bruk av samme vikar over lengre tid, ha oppfølgingssamtaler der vi snakker om hvordan det er å jobbe i Bjørnsgård.

Bilde av vikarer eller andre f.eks. elever, studenter o.l som er i barnehagen, blir hengt opp i garderoben.

**Telefon nummer, epost, hjemmeside**  
Bjørnsgård bhg: 61162430  
Vår hjemmeside: <http://bjornsgaard.barnehage.no>   
Vår mailadresse: [nina@bjornsgaardbarnehage.no](mailto:nina@bjornsgaardbarnehage.no)   
Skal dere ha fri eller det er sykdom skal dere melde ifra på kid plan eller ringe. Hver gruppe har sin telefon. Rød: 94019365, Blå: 94012896, Gul: 90712117, Grønn: 90765027, Lilla: 94019273

|  |  |
| --- | --- |
| **Styret** | **Dugnadskomiteen** |
| **Leder**: Oliver Berget Skjølsvik  **Nestleder:** Vegard Fliflet Frydenlund **Styremedlemmer:** Hilde Kobberstad Evenrud, Espen Loge og Olav Stenerud  **Foreldreråd**: Hilde Kobberstad Evenrud 90527274  **Daglig leder**: Nina Hermanrud | Håvard Hårstadsveen: 46786136  Marius Hasselknippe Olsby 90075549 |

*«Det beste du kan gi barna dine, nest etter gode vaner, er gode minner».*

Ukjent

|  |  |  |  |
| --- | --- | --- | --- |
| August | September | Oktober | November |
| Tema:   * Bli kjent   Aktiviteter:  Planleggingsdag torsdag 14august og fredag 15.august    [https://encrypted-tbn0.gstatic.com/images?q=tbn:ANd9GcTP4ShhTL48_GqSfmmLtdcHtsnRe9wrz55F4jDjL3n2JIr9qHjaLA](http://www.google.no/url?sa=i&rct=j&q=&esrc=s&source=images&cd=&cad=rja&uact=8&docid=60qxAJCzST2CxM&tbnid=Gp4QmVk28JOioM:&ved=0CAUQjRw&url=http://alvashobby.blogspot.com/2010/08/litt-hst.html&ei=9_GnU53rEqjOygOqhYCYDw&bvm=bv.69411363,d.bGQ&psig=AFQjCNGpYA2FLesUrOsNOX11HeW65mvEWg&ust=1403601776350040) | Tema: - Bli kjent - høst  Møter for foresatte uke 37-38. Aktivitet:  Brannvernuke uke 38  Vaskedugnad 6.sept | Tema: - Høst  Samarbeidssamtaler  Høstfest 1.oktober  Plan.dag fredag 3.oktober | Tema: -uke 47 og 48 Matuke - Juleforberedelser Aktivitet: Julegateåpning fredag 21.november kl. 16.00 |
| Desember | Januar | Februar | Mars |
| Tema: - Juleforberedelser  Aktivitet: Lucia fredag 12. kl. 15.30 – 17.00 (for førskolebarna)  Nissefest torsdag 18. desember  Stengt i romjula (onsdag 24.desember til og med fredag 2.januar) | Tema: - Vinter Aktivitet: førskole barna  Innskrivning i januar planleggingsdag fredag 2.januar | Tema: - Vinter -uke 6 Sameuke  Aktivitet: Karneval  [https://encrypted-tbn2.gstatic.com/images?q=tbn:ANd9GcRL8mEhQ4mXe2j0bCLaMdJDswKM2iobP1rWE74fPf_BgJdrb7Dk](http://www.google.no/url?sa=i&rct=j&q=&esrc=s&source=images&cd=&cad=rja&uact=8&docid=Bdi_vR9LL42LoM&tbnid=spBOfRHaaqOGlM:&ved=0CAUQjRw&url=http://kids.britannica.com/comptons/art-177637/Gustav-Vigeland-sculpted-the-central-monolith-carved-from-a-single&ei=VvmnU_63JceBywPNhoCADA&bvm=bv.69411363,d.bGQ&psig=AFQjCNGtCs4VKUVbM6E6XOA6lRLeMMaxOw&ust=1403603585247246)[https://encrypted-tbn1.gstatic.com/images?q=tbn:ANd9GcSTyMowPl2hh6aHgMAXLovQkMemU1U8euuJk1Kqgo__9YO9NmSu4A](http://www.google.no/url?sa=i&rct=j&q=&esrc=s&source=images&cd=&cad=rja&uact=8&docid=o-bLBgb0npTxgM&tbnid=IDQZeGovM5ph-M:&ved=0CAUQjRw&url=http://godsavedadaism.blogspot.com/2013/08/gustav-vigeland.html&ei=5PinU5u-FIm_ygOC9IHIDg&bvm=bv.69411363,d.bGQ&psig=AFQjCNEBpp9_SxXu7nTCuNpO54NZxWhLUg&ust=1403603547401895) | Tema: - Vinter/påske  Aktivitet:  Vi går på ski og aker.  Årsmøte torsdag 19.mars  Planleggingsdag fredag 27.mars  Påskelunsj: torsdag 26.mars |
| April | Mai | Juni | Juli |
| Tema: - vår / påske  Aktivitet:  Bli kjent dag for førskolebarna april  -samarbeidssamtaler  Møter for foresatte uke 17 og 18 | Tema:  -vår - 17.mai  Aktivitet:  Dugnad Planleggingsdag fredag 15.mai markering av 17.mai, onsdag 14.mai.  Bli kjent dag for førskolebarna mai  [https://encrypted-tbn0.gstatic.com/images?q=tbn:ANd9GcRN8inoBl5Kd69zNz_i4zeKprqKZFaC4J84QbCisEFo04CBSVmL](http://www.google.no/url?sa=i&rct=j&q=&esrc=s&source=images&cd=&cad=rja&uact=8&docid=4c3CngCVt9WVEM&tbnid=z6Hw3m177xu8HM:&ved=0CAUQjRw&url=http://crazybooks0055.blogspot.com/2013/07/montags-tag-sommer.html&ei=ZvanU-mMF4ewywOVvIDACg&bvm=bv.69411363,d.bGQ&psig=AFQjCNGs2GOsljrmkmMh5k-NQpSy8T3X1w&ust=1403602891934218)[https://encrypted-tbn1.gstatic.com/images?q=tbn:ANd9GcSk_Xrtn5YP0hmFs3xgwbm3NTINbdtQmwaBlru6P3bfCHnKHW7nZA](http://www.google.no/url?sa=i&rct=j&q=&esrc=s&source=images&cd=&cad=rja&uact=8&docid=pDe7QgI3EwAPQM&tbnid=BvCl34N2yfHoqM:&ved=0CAUQjRw&url=http://www.skiendiakonale.no/?p%3D285&ei=OfanU665LeeGywPpkYKICw&bvm=bv.69411363,d.bGQ&psig=AFQjCNE5eGaASCzHii2HEAFmlGZuZvuOdg&ust=1403602844449244) | Tema: - Sommer  Aktivitet: Idrettsuke uke 24.  Markering av avslutning førskolebarna Torsdag 4.juni kl. 18.00 – 19.30  Fotografering mandag 15.juni  Sommeravslutning for alle torsdag 23.juni kl. 16.00 | Sommerbarnehage  Ferieavvikling Husk: Andre åpningstider i sommerbarnehagen (ukene 27,28 og 31,32)åpent kl. 08.00 – 16.30  Stengt uke 29 og 30 God sommerferie ! |